**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 18.01.2024, ora 08.00 – 19.01.2024, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 19.01.2024, ora 07.00**

**RÂURI**

**I.N.H.G.A.** a emis o **AVERTIZARE Hidrologică, cod Portocaliu şi galben,** valabilă în intervalul **18**.**01.2024, ora 12:00 – 19.01.2024 ora 24:00**, vizând **Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE APĂRARE,** pe unele râuri din bazinele hidrografice: **Tisa – intrarea în ţară, Vişeu, Iza, Tur, Someş, Crasna, Barcău, Crişul Repede, Crişul Negru, Crişul Alb, Mureş, Bega, Timiş şi Bistriţa (afluent al Siretului),** cu posibile depăşiri ale **COTELOR DE APĂRARE**, astfel:

**COD GALBEN:**

 **În intervalul 18.01.2024 ora 12:00 – 19.01.2024 ora 24:00** pe râurile din bazinele hidrografice: Tisa – pe sectorul aferent S.H. Valea Vişeului, Vişeu, Iza, Lăpuş **(judeţul Maramureş)**, Tur **(judeţul Satu Mare)**, Someşul Mare **(judeţul Bistriţa Năsăud)**, Someşul Mic – bazin amonte Ac. Gilău **(judeţele: Bihor şi Cluj)**, Someş – afluenţii mici aferenţi sectorului aval S.H. Dej **(judeţele: Cluj, Sălaj, Maramureş şi Satu Mare)**, Crasna **(judeţele: Sălaj şi Satu Mare)**, Barcău **(judeţele: Sălaj şi Bihor)**, Crişul Repede – bazin superior şi afluenţi bazin mijlociu şi inferior **(judeţele: Cluj şi Bihor)**, Crişul Negru **(judeţele: Bihor şi Arad)**, Crişul Alb **(judeţele: Hunedoara şi Arad)**, Mureş – afluenţii aferenţi sectorului aval S.H. Topliţa – amonte S.H. Luduş **(judeţele: Harghita, Bistriţa Năsăud şi Mureş)**, Arieş – bazin amonte S.H. Baia de Arieş **(judeţul Alba)**, Mureş – afluenţii aferenţi sectorului aval confluenţă cu râul Strei **(judeţele: Hunedoara şi Arad)**, Bega – bazin amonte S.H. Făget şi afluenţii aferenţi sectorului aval S.H. Făget – amonte S.H. Chizătău **(judeţul Timiş)**, Timiş – bazin amonte S.H. Teregova şi afluenţii aferenţi sectorului aval S.H. Teregova – amonte S.H. Lugoj **(judeţele: Caraş Severin şi Timiş)**, Bistriţa (afluent al Siretului) – bazin amonte S.H. Cârlibaba şi afluenţii aferenţi sectorului aval S.H. Cârlibaba – amonte Ac. Izvoru Muntelui **(judeţele: Suceava, Neamţ şi Harghita)**.

**COD PORTOCALIU:**

**În intervalul 18.01.2024 ora 12:00 – 19.01.2024 ora 12:00** pe râurile din bazinele hidrografice: Iza – bazin superior şi afluenţi bazin mijlociu şi inferior, Lăpuş **(judeţul Maramureş)** şi Tur **(judeţul Satu Mare)**.

**În intervalul 18.01.2024 ora 18:00 – 19.01.2024 ora 12:00** pe râurile din bazinele hidrografice: Someşul Mare – bazin superior şi afluenţi bazin mijlociu şi inferior **(judeţul Bistriţa Năsăud)** şi Arieş – bazin amonte S.H. Câmpeni **(judeţul Alba)**.

Aceast mesaj de avertizare, a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

- *Alba, Arad, Bihor, Bistriţa-Năsăud, Caraş-Severin, Cluj, Harghita, Hunedoara, Maramureş, Mureş, Neamţ, Satu Mare, Sălaj, Suceava şi Timiş ( 15 prefecturi ) – AVERTIZARE Hidrologică, cod Galben.*

- *Alba, Bistriţa-Năsăud, Maramureş şi Satu Mare ( 4 prefecturi ) – AVERTIZARE Hidrologică, cod PORTOCALIU.*

**Debitele au fost, în general, în creştere** ca urmare a precipitațiilor căzute în interval, cedării apei din stratul de zăpadă, evoluției formațiunilor de gheață şi propagării, exceptând râurile din bazinele hidrografice: Olt, Argeș, Ialomița, bazinul inferior al Jiului, cursul Prutului și cursurile mijlocii și inferioare ale Someșului și Mureșului, unde au fost relativ staționare.

Debitele se situează la valori în jurul și peste mediile multianuale lunare pe râurile din bazinele hidrografice: Vișeu, Iza, Someș, Crișul Repede, Mureș, Timiș, Bârzava, Moravița, Caraș, Nera, bazinul superior și mijlociu al Bistriței şi pe cursurile superioare ale Crișului Negru, Crișului Alb, Barcăului, Begăi, Jiului și Prutului.Pe celelalte râuri debitele se situează la valori cuprinse între 30-90% din normalele lunare, mai mici (sub 30%) pe râurile din bazinele hidrografice: Tazlău, Bârlad, Jijia, bazinul superior al Ialomiței, unii afluenți ai Jiului inferior, Oltului inferior și pe unele râuri din Dobrogea.

Formațiunile de gheață (gheață la maluri, pod de gheață, năboi, sloiuri) existente pe majoritatea râurilor din țară au fost, în general, în diminuare, restrângere și eliminare.

În interval s-a situat peste **COTA DE ATENȚIE** râul Mara la stația hidrometrică Vadu Izei (180+12)-jud. MM.

Se situează peste **COTELE DE ATENȚIE** râurile la stațiile hidrometrice: Firiza – Firiza (110+7)-jud. MM și Briheni – Susti Briheni (175+11)-jud. BH, Crișul Alb – Vața de Jos (350+15)-jud. HD, Moneasa – Moneasa (80)-jud. AR, Chizdia – Gizela (250+1)-jud. TM.

Este în vigoare **Avertizarea hidrologică** nr. 6 din 18.01.2024.

**Debitele vor fi, în general, în creștere** ca urmarea a efectului combinat al precipitațiilor lichide căzute și a celor prognozate, evoluției formațiunilor de gheață, cedării apei din stratul de zăpadă și propagării, exceptând râurile din bazinul hidrografic Vedea, cursurile inferioare ale Someșului, Mureșului, Argeșului, Ialomiței și cursurile mijlocii și inferioare ale Oltului și Prutului, unde vor fi relativ staționare.

Formațiunile de gheață (gheață la maluri, pod de gheață, năboi, sloiuri) existente vor fi în diminuare, restrângere și eliminare.

Se menține în vigoare **Avertizarea hidrologică** nr. 6 din 18.01.2024.

**DUNĂRE**

**Debitul** la intrarea în ţară (secţiunea Baziaş) în intervalul 18.01.2024 – 19.01.2024 **a fost în scădere,** având valoareade **8100 m3/s**, peste media multianuală a lunii **ianuarie (4950 m3/s).**

În aval de Porţile de Fier, debitele au fost în scădere pe sectorul Gruia – Galați și staționare pe sectorul Isaccea – Tulcea.

**Debitul la intrarea în ţară (secţiunea Baziaş) va fi în scădere (7900 m3/s).**

În aval de Porţile de Fier debitele vor fi în scădere.

***Se situează în faza I de apărare următoarele sectoare de dig:***

-Peceneaga-Turcoaia, Măcin-Iglița-Carcaliu, Ostrov-Peceneaga, Gârliciu-Dăeni, Smârdan-23 August I, 23 August-Grindu, Ciulineț–Isaccea, Crișan, Letea, Gorgova, Sfântu Gheorghe, Tudor Vladimirescu (din administrarea ANAR); Chilia Veche (din administrarea consiliilor locale) - jud. Tulcea.

***Se situează în faza a II-a de apărare următoarele sectoare de dig:***

-R3, R4 (din administrarea ANAR); Nufăru-Victoria (din administrarea consiliilor locale), dig șosea Măcin-Smârdan (administrare privată)-jud. Tulcea.

**2.** **Situația meteorologică în intervalul 18.01.2024, ora 09.00 – 19.01.2024, ora 06.00**

**În cea mai mare parte a țării, valorile termice au crescut semnificativ** față de intervalul precedent, vremea devenind deosebit de caldă pentru a doua decadă a lunii ianuarie; abaterile pozitive față de normele datei au fost chiar și de 9...13 grade în regiunile vestice și local în centru și în partea de est-sud-est. Cerul a fost mai mult noros și a plouat pe arii extinse în Maramureș, Transilvania, Crișana, Banat și Oltenia, local în Muntenia și Moldova și izolat în Dobrogea; în vestul teritoriului au fost mai ales averse și izolat s-au semnalat descărcări electrice. La munte, la peste 2000 m altitudine, pe alocuri au fost ninsori sau lapoviță, iar în primele ore în județul Harghita au fost depuneri de polei. În nordvestul țării, în Carpații Occidentali și în Carpații Orientali pe alocuri cantitățile de apă au depășit 15...20 l/mp (din datele colectate până la ora 06 totalizându-se până la 40 l/mp la stația meteorologică Stâna de Vale- în județul Bihor).

Vântul a suflat slab și moderat, cu intensificări la munte, local cu rafale de 60...80 km/h pe creste, iar în vestul Carpaților Meridionali de până la 100 km/h, în Banat, Crișana și izolat în sudul Transilvaniei, cu viteze de 50...55 km/h (izolat de peste 70 km/h în zona deluroasă a județelor Arad și Bihor) și pe arii restrânse, cu viteze mult mai mici, în est și sud-est. Este strat de zăpadă în cea mai mare parte a zonei montane unde aseară la ora 20 măsura, în platformele stațiilor meteorologice, până la 86 cm în Munții Călimani și 75 cm în Munții Făgăraș, local în Moldova (în special în partea central-estică a regiunii, până la 13 cm) și pe suprafețe mici în Transilvania (1 cm). Temperaturile maxime s-au încadrat între 2 grade la Toplița și 16 grade la Adamclisi și Amzacea, iar la ora 6 valorile termice erau cuprinse între -1 grad la Bechet și Craiova și 12 grade la Constanța, Constanța-dig, Mangalia și Oravița. S-a semnalat ceață, ziua izolat și trecător în centru și în sud, iar în a doua parte a intervalului local în Oltenia și pe alocuri în Maramureș, Transilvania și în Crișana.

*Observaţii: de ieri dimineață de la ora 6 au fost în vigoare 14 atenționări cod galben pentru fenomene meteorologice periculoase imediate, 5 emise de către SRPV Sibiu, 4 emise de către SRPV Craiova, 3 emise de către SRPV Timișoara și 2 emise de către SRPV Bacău.*

**LA BUCUREŞTI**

**Vremea a devenit deosebit de caldă** pentru această perioadă din an, valorile termice fiind cu 7...9 grade mai ridicate decât normele datei atât ziua, cât și noaptea. Cerul a fost înnorat în cea mai mai mare parte a intervalului și temporar a plouat slab la începutul zilei și al nopții. Vântul a suflat în general slab. Temperatura maximă a fost de 10 grade la Filaret și 11 grade la Afumați și Băneasa, iar la ora 6 se înregistrau 3 grade la Filaret, 4 grade în Băneasa și 5 grade la Afumați.

 **3. Prognoza meteorologică în intervalul 19.01.2024, ora 09.00 – 20.01.2024, ora 09.00**

**ÎN ŢARĂ**

**Deși vremea se va răci accentuat în jumătatea de nord a țării,** valorile de temperatură se vor situa în continuare peste normele specifice perioadei, dar mai ales în sud și sud-est. Cerul va avea înnorări și vor fi precipitații pe arii relativ extinse. În vest, centru, nord și nord-est la început vor fi precipitații mixte, iar din a doua parte a zilei va ninge, iar în restul teritoriului vor fi ploi, care treptat, cu precădere din a doua parte a nopții se vor transforma în lapoviță și ninsoare. La munte la începutul intervalului vor fi precipitații mixte, apoi doar ninsori și local se va depune strat de zăpadă mai consistent în Carpații Orientali și Meridionali. Pe arii restrânse cantitățile de precipitații vor depăși 15 l/mp cu precădere la munte și în regiunile sudice. Vântul va avea intensificări locale cu viteze în general de 45...50 km/h, iar pe creste de peste 70 km/h, viscolind ninsoarea. Temperaturile maxime se vor încadra în general între 2 și 14 grade, iar cele minime se vor situa între -8 și 2 grade. Izolat vor fi condiții de polei, iar la începutul intervalului de ceață.

**LA BUCUREŞTI**

**Valorile de temperatură vor fi în continuare cu mult mai mari** decât cele normale datei, astfel că temperatura maximă se va situa în jurul valorii de 13 grade, iar cea minimă va fi de 0...1 grad. Cerul fi varaiabil, cu înnorări seara și noaptea când vor fi precipitații. Vor fi ploi, iar din a doua parte a nopții se vor transforma treptat în ninsoare. Vântul va sufla moderat, cu ușoare intensificări spre sfârșitul intervalului când la rafală vor fi viteze de până la 45 km/h.

**4. Buletin nivometeorologic pentru perioada 18.01.2024 ora 20 - 19.01.2024 ora 20**

**Fenomene meteo predominante: Vreme caldă la început, apoi în răcire. Precipitații mixte însemnate.**

**Principalele mecanisme ce conduc la declanșarea avalanșelor: încărcare excesivă cu zăpadă proaspătă.**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC ÎNSEMNAT (3)** | **RISC MODERAT (2)** |
| **MUNŢII BUCEGI** | **RISC MODERAT (2)** | **RISC MODERAT (2)** |
| **Munţii Parâng-Şureanu** | **RISC MODERAT (2)** | **RISC MODERAT (2)** |
| **Munții Țarcu-Godeanu**  | **RISC MODERAT (2)** | **RISC MODERAT (2)** |
| **CEAHLĂU** | **RISC MODERAT (2)** | **RISC MODERAT (2)** |
| **MUNȚII RODNEI** | **RISC ÎNSEMNAT (3)** | **RISC MODERAT (2)** |
| **BISTRIȚEI- CĂLIMANI** | **RISC ÎNSEMNAT (3)** | **RISC MODERAT (2)** |
| **Munții Vlădeasa – Muntele Mare, Gilău** | **RISC REDUS (1)** | **RISC REDUS (1)** |

**Evoluția vremii în intervalul 17.01.2024 - 18.01.2024**

Vremea a fost caldă pentru această perioadă. Cerul a fost mai mult noros. Pe arii extinse în masivele nordice și vestice și pe arii mai restrânse în rest s-au semnalat precipitații mixte, predominant sub formă de ninsoare la peste 2000 m și predominant sub formă de ploaie în zonele mai joase. Local cantitățile de apă au fost însemnate, depășind izolat 45 l/mp în Carpații Occidentali, 35 l/mp în vestul Carpaților Meridionali și 20 l/mp în Carpații Orientali. Vântul a suflat în general moderat din sector predominant sud-vestic, cu intensificări locale de 50-70 km/h, iar în zonele înalte din Carpații Meridionali și Orientali cu rafale ce au depășit temporar 80-100 km/h, viscolind ninsoarea sau spulberând zăpada. Stratul de zăpadă a crescut în unele zone înalte din nordul Carpaților Orientali și vestul celor Meridionali cu până la 10 cm, iar în rest a scăzut, mai ales în zonele mai joase, în general între 5 și 15 cm. Local s-a semnalat ceață, asociată izolat cu depunere de chiciură în zonele înalte.

**Evoluția stratului de zăpadă și a riscului de avalanșă, în zona montană înaltă:**

**MUNȚII FĂGĂRAȘ, RODNEI, CĂLIMANI-BISTRIȚEI** - **RISC ÎNSEMNAT (3)**

**La peste 1800 m:** Stratul de zăpadă proaspătă măsoară 8-10 cm și este umezit. Peste acesta se vor mai depune 10-15 cm de zăpadă de asemenea ușor umezită, cu rezistenţă şi stabilitate redusă, iar în profunzime stratul vechi este în general înghețat şi stabil. Pe văi și în zonele adăpostite sunt depozite mai însemnate, iar pe creste plăci de vânt. Stratul de la suprafață va putea aluneca peste cel vechi, mai ales în condiții de supraîncărcări, ducând la declanșarea de avalanșe mici și medii, riscul fiind **RISC ÎNSEMNAT (3)**

**Sub 1800 m,** stratul de zăpadă are dimensiuni mai reduse și este puternic umezit, astfel încât, în zonele cu acumulări mai mari de zăpadă, izolat spontan, dar mai ales la supraîncărcări, se pot declanșa avalanșe mici și izolat medii, riscul fiind **RISC MODERAT (2)**.

**MUNȚII CEAHLĂU, PARÂNG, ȚARCU-GODEANU, BUCEGI** - **RISC MODERAT (2)**

Stratul de zăpadă a scăzut datorită temperaturilor ridicate care s-au înregistrat, al precipitațiilor mixte, predominant sub formă de ploaie și a vântului. Precipitațiile prognozate, atât sub formă de ploaie, cât și lapoviță și ninsoare, vor umezi suplimentar stratul existent din partea superioară, sub care se găsește zăpada veche, în general stabilizată, peste care poate aluneca. În zona crestelor sunt format numeroase plăci de vânt, iar în zonele adăpostite, zăpada a fost acumulată în depozite mai însemnate. Pe pantele suficient de înclinate sau în zonele cu depozite mai mari se pot declanșa avalanșe de dimensiuni mici și medii, prin ruperea și alunecarea plăcilor de vânt sau prin alunecarea stratului de la suprafață peste straturile mai vechi, riscul fiind amplificat la supraîncărcări. Riscul declanșării avalanșelor va fi **RISC MODERAT (2)**.

**MASIVUL VLĂDEASA - RISC REDUS (1)**

Zăpada s-a topit accentuat, ca urmare a temperaturilor pozitive și a precipitațiilor lichide înregistrate. Și în următorul interval vor fi precipitații predominant sub formă de ploaie, local însemnate, astfel încât stratul de zăpadă va mai continua să scadă și să se umezească suplimentar. Astfel, în zonele cu acumulări mai mari de zăpadă, izolat spontan, dar mai ales la supraîncărcări, se pot declanșa avalanșe de topire de dimensiuni în general mici, riscul fiind **RISC REDUS (1)**.

**În data de 18.01.2024, la ora 14**, stratul de zăpadă din platforma stațiilor meteorologice măsura:

**Carpaţii Meridionali**: 75 cm la Bâlea Lac, 62 cm la Vf. Omu, 54 cm Vf. Țarcu, 29 cm la Cuntu, 22 cm la Păltiniș, 22 cm la Parâng, 14 cm la Predeal, 5 cm la Sinaia, 3 cm la Fundata.

**Carpaţii Orientali:** 78 cm la Vf. Călimani, 55 cm la Bucin, 40 cm la Vf. Iezer, 34 cm la Vf. Lăcăuți, 22 cm la Ceahlău-Toaca, 12 cm la Penteleu.

**Carpaţii Occidentali**: 53 cm la Stâna de Vale, 20 cm la Semenic, 8 cm la Băișoara, petice la Roșia Montană și Vf. Vlădeasa.

**Prognoza vremii în intervalul 18.01.2024, ora 20:00 - 19.01.2024, ora 20:00:**

Vremea se va răci față de intervalul precedent. Cerul va fi mai mult noros și pe arii relativ extinse se vor semnala precipitații mixte în cursul nopții și în prima parte a zilei, apoi treptat vor predomina ninsorile. Mai ales în masivele nordice și vestice, cantitățile de precipitații vor fi mai însemnate, depășind pe arii restrânse 15-25 l/mp. Vântul va sufla slab și moderat, cu intensificări temporare în majoritatea masivelor, iar în zonele înalte, în special din Carpații Orientali și Meridionali va depăși temporar 70-90 km/h, viscolind ninsoarea sau spulberând zăpada. Local se va semnala ceață.

**Temperaturi prognozate în intervalul 18.01.2024 ora 20 - 19.01.2024 ora 20:**

**Peste 1800 m:** temperaturi **minime**: -5….1 grad

**temperaturi maxime:** -3….2 grade

**Sub 1800 m:** temperaturi **minime:** -3.…2 grade

**temperaturi maxime:** -1….6 grade

**Vânt la peste 2000 m:** din sector predominant sud-vestic, cu viteze de 50-70 km/h și temporar de peste 70-90 km/h.

**Izoterma de 0 grade:** în coborâre de la 1800-2200 m, spre 1500 m în masivele sudice și 600-800 m în cele nordice.

Apoi, în următoarele 24 de ore vremea se va răci accentuat și temporar se vor mai semnala ninsori.

**Notă: Legenda de oduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 17.01.2024, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la următoarele staţii de monitoring a calităţii aerului, cu indicativul:**

**B-16, B-17, B-20 - mun. Bucuresti**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 17.01.2024 – 18.01.2024 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

 **Judeţul Botoşani:**

 - Se mentine situatia de restrictii in alimentarea cu apa pentru piscicultura la folosinta:

 - S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

  **Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

 - Se aplica situatia de restrictii in alimentarea cu apa la folosinta:

 \* S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

  **Judeţul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**A.B.A. Arges-Vedea**

**Judetul Braşov :**

**S.G.A. Braşov** informează că la Compania APA Braşov S.A. s-a anunţat începerea diminuării preluării de apă brută din Acumularea Săcele – pr.Târlung cu 450 l/s si inceperea compensării necesarului de apă din sursa subterană de rezervă - Front captare A.N.I.F. – zona Harman Prejmer (aplicare prevederi “Plan de restrictii si folosire a apei în perioadele deficitare”), conform adresei nr. 63056 din 21.12.2023 înregistrată la S.G.A. Brasov sub nr. 11485 din 21.12.2023.

Nu s-au impus restricţii de alimentare cu apă la populaţie.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**DIRECȚIA COMUNICARE**